《水涨谢邑宰送米》
宋代·高登

心知一字不堪煮，矻矻穷年黄卷中。
食粥由来未为过，储瓶况乃嗟屡空。
令君好贤媲韩愈，贱子受赐惭卢仝。
春水从教绕舍北，痴儿不复啼门东。

作者简介：高登(1104～1159) 字彦先,号东溪，漳浦县杜浔乡宅兜村人，南宋强项廉介的爱国者，词人，宣和间为太学生。绍兴二年(1132)进士。授富川主簿,迁古田县令。后以事忤秦桧,编管漳州。有《东溪集》、《东溪词》。